钦定古今图书集成/明伦汇编/氏族典/第036卷 > 《廖用贤尚友录》 > 龙熙
## 钦定古今图书集成/明伦汇编/氏族典/第036卷 > 《廖用贤尚友录》 > 龙熙

按《前凉录》，张骏嗣位，遣沙州刺史杨宣率众越流沙，
伐龟兹鄯善。宣以部将张植为前锋，所向风靡。军次
焉耆国，国王龙熙拒战于贲仑城，为植所败，进屯铁
门。未至十馀里，熙又率众先要之于遮留谷。植将至，
或曰：“汉祖畏于柏人，岑彭死于彭亡，今谷名遮留，殆将有伏？”植单骑尝之，果有伏发，植驰击败之，进据尉
犁。熙率其众四万人，肉袒诣宣降。于是《西域》诸国及
前部《于阗王》，并遣使诣《姑臧》奉贡。